Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10186

2. Meghatározások 2.1 Repülési idő A repülési idő meghatározás szükségszerűen nagyon általános, de a hajózószemélyzet tagjaira korlátozások vonatkozásában természetesen a "hajózószemélyzeti tag" meghatározás szerint alkalmazandó. Ennek megfelelően az utasként utazó, szakszolgálati engedéllyel rendelkező személyzeti tagok nem tekinthetők hajózószemélyzeti tagnak, bár az utazási idejüket a pihenőidő megállapításánál figyelembe vehetik. 2007/70/II. szám 2.2 Repülési szolgálati idő 2.2.1 A repülési szolgálati idő meghatározás célja egy olyan folyamatos szolgálati időtartam megnevezése, amely mindig egy repülésre vagy repülési sorozatra vonatkozik. Tartalmazza a hajózószemélyzet tagjának minden olyan feladatát, amelyeknek elvégzésére a repülés napján szolgálati helyen történő jelentkezéstől a repülés vagy repülési sorozat befejezését követően a szolgálatból történő felmentéséig utasítható. Álláspontunk szerint ezen időtartam korlátozása szükséges, mert a hajózószemélyzet tagjának ezen időtartamon belül történő tevékenysége a repülésbiztonságot veszélyeztető átmeneti vagy felgyülemlett fáradtságot eredményez. Másrészt viszont (a repülésbiztonság szempontjából) egyéb olyan időszakokat illetően, amelyek során a hajózószemélyzet tagja a járató által számára kijelölt más feladatokat végez, nincs elegendő nyomós indok a korlátozás bevezetésére. Az ilyen feladatokat ezért csak a pihenőidővel kapcsolatos rendelkezéseknél és csak a fáradtság kialakulásához vezető számos tényező egyikeként vegyék figyelembe. 2.2.2 A repülési szolgálati idő meghatározásánál nem tekintjük szükségesnek egyéb olyan időtartamok beszámítását, mint például azon időszakot, amely alatt a hajózószemélyzet tagja otthonából a munkahelyére utazik. 2.2.3 Fontos elővigyázatossági intézkedés valósítható meg, amennyiben az államok és a járatók elismerik a személyzeti tag jogát a további repülési szolgálat elutasítására, ha az olyan természetű fáradtságot érez, amely hátrányosan befolyásolja a repülésbiztonságot. 2.3 Pihenő idő A pihenőidő meghatározás szolgálattól való távollétet jelent, amelynek célja a fáradtság kipihenése; a pihenés módját az érintett személy önmaga határozza meg.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes